Hei, denne artikkelen er over ett år gammel og kan inneholde utdatert informasjon

(Dagbladet): Avisa Nordland skriver i dag om Frode Aronsen, som mandag ettermiddag fikk en uvanlig telefon fra en fortvilet latvier som ønsket ballast i den tomme traileren sin.

Latvieren ville ha snø som ballast i vogna for å trykk på akslingene, slik at han kunne komme seg opp de bratte bakkene over Saltfjellet, skriver Avisa Nordland.



Hjelper utenlandske sjåfører Aronsen forteller til Dagbladet at han ofte hjelper utenlandske sjåfører, men at dette var første gangen han hadde blitt bedt om å selge snø.

- He. He. Tror ikke dette blir vanlig, sier han til Dagbladet. Vogntog med to aksler er ikke godt nok rustet for den norske vinteren, ifølge Aronsen.

Tre tonn med snø Aronsen forteller ta han lastet rundt tre tonn med snø inn i vogna.

- Han ble blid og fornøyd og forventet bedre kjøreforhold, sier Aronsen til Avisa Nordland. Avisa skriver at Aronsen flere ganger har hjulpet fortvilte vogntogsjåfører på vinterføret i Junkerdal. Tidligere i dag hjalp han en annen sjåfør som ikke kom seg opp Tjernfjell. Han slepte Aronsen opp med en traktor.

FØRSTE GANG: Frode Aronsen forteller til Dagbladet at han ofte hjelper utenlandske sjåfører, men at dette var første gangen han hadde blitt bedt om å selge snø. Foto: FRODE ARONSEN Vis mer

Aronsen vil verken si til Dagbladet eller Avisa Norland hvor mye han fikk betalt for snøen.

